stanford-oval/wikipedia huggingface dataset:
קנן דואולו

| --- | --- |

 לידה:  31 במאי 1974 (בן 50) איסטנבול, טורקיה 
 מוקד פעילות:  טורקיה 
 תקופת הפעילות:  מ-1993 
 מקום לימודים:  מכון המוזיקאים, Istanbul Bilgi University 
 סוגה:  מוזיקת פופ 
 שפה מועדפת:  טורקית 
 כלי נגינה:  גיטרה 
 חברת תקליטים:  Raks Müzik, DMC
 בן או בת זוג:  ברן סאאת (2014–?) 
 www.kenandogulu.com.tr
 פרופיל ב-IMDb
 
קנן דואלו באירוויזיון 2007
קנאן דואולו (בטורקית: Kenan Doğulu; נולד ב-31 במאי 1974 באיסטנבול) הוא אחד מהמוזיקאים הפופולריים ורבי-ההשפעה בעשר השנים האחרונות של תעשיית מוזיקת הפופ הטורקית.
בקיץ 2006, דואולו הוציא את האלבום Festival (פסטיבל) ולהיט מספר אחת שלו "Çakkıdı" שהפך לאחד מהלהיטים הגדולים ב-2006. הוא מתכנן להוציא עוד אלבום שיכלול את השירים הכי פופולריים שלו מהאלבומים הקודמים. בדצמבר 2006, רשות השידור הטורקית TRT בחרה בו כנציג של טורקיה בתחרות האירוויזיון 2007 שהתקיימה במאי בהלסינקי, בה הוא זכה במקום הרביעי עם השיר "Shake it up Shekerim".
חברי להקתו

קנאן דואולו (זמר ראשי)
טשין אנרסוי (גיטרה אלקטרונית)
המי ברטוץ' (גיטרה בס)
אריק סאזר (קלידים)
אוזן דואלו (קלידים)
מורט יאתר (תופים)
אידין קארבולט (כלי הקשה)
מורט יאתר (זמר רקע, גיטרה)
קרייזלר נאון
דורות "קרייזלר נאון" > דור ראשון - יוצר מ-10 בנובמבר 1993 - אוגוסט 1999 > דגמים דור ראשון "קרייזלר נאון" (קנדה)

"LE" - יוצר בין השנים 2000 - 2002.
"LX" - יוצר בין השנים 2000 - 2002.
"R/T" - יוצר בין השנים 2001 - 2002, בתמסורת ידנית בלבד.
דורות "קרייזלר נאון" > דור ראשון - יוצר מ-10 בנובמבר 1993 - אוגוסט 1999 > דגמים דור ראשון "קרייזלר נאון" (אירופה)

"LE" - יוצר בין השנים 1994 - 1999.
"LX" - יוצר בין השנים 1994 - 1999.
"SLX" - יוצר מיוני 1997 - 1999.
"GLX" - יוצר בין השנים  1997 - 1999.
"CS" - יוצר מפברואר 1998 - 1999
דורות "קרייזלר נאון" > דור שני - יוצר בין השנים 1999–2005 > דגמים דור שני "קרייזלר נאון" (קנדה)

"LE" - יוצר בשנת 2001
"SE" - יוצר בין השנים 2000 - 2002
דורות "קרייזלר נאון" > דור שני - יוצר בין השנים 1999–2005 > דגמים דור ראשון "קרייזלר נאון" (אירופה)

"R/T" - יוצר בין השנים 2000 - 2003
"LX" - יוצר בין השנים 2000 - 2004
"SE" - יוצר בין השנים 2000 - 2003
דורות "קרייזלר נאון" > דור שלישי - מיוצר בין השנים 2016 ועד היום

דגם סדאן - 4 דלתות.
"קרייזלר נאון" דור שלישי התבסס על דגם פיאט טיפו (2015).
תאוצה בין 0 - 100 קמ"ש היא 11.2 שניות (מנוע (1,598 סמ"ק המפיק 110 כ"ס ב-5,500 סל"ד) (דור שלישי).
תצורות

4 דלתות - סדאן (דור ראשון, דור שני, דור שלישי).
2 דלתות - קופה (דור ראשון, דור שני).
"קרייזלר נאון"

4 דלתות.
5 נוסעים.
מנוע קדמי.
מנוע הנעה קדמית.
תמונות

דור ראשון
"קרייזלר נאון"
"קרייזלר נאון" דגם "LX", שנת 1997
"קרייזלר נאון", דגם "SE", שנת 1996
"קרייזלר נאון" דגם "LX", שנת 1996
"קרייזלר נאון", שנת 1998
"קרייזלר נאון"
דור שני
"קרייזלר נאון", שנת 2001
"קרייזלר נאון", דגם "LE"
"קרייזלר נאון" - קופה
"קרייזלר נאון", מבט לתא הנהג
"קרייזלר נאון"
"קרייזלר נאון"
"קרייזלר נאון" (צולם בוארשה, פולין)
"קרייזלר נאון" (צולם בוארשה, פולין)
דור שלישי
דודג' נאון, שנת 2018
פיאט טיפו עליה התבססה "דודג' נאון" (דור שלישי)
ראו גם

קרייזלר
דודג' נאון SRT-4
הערות שוליים

↑  קרייזלר נאון allpar.com/corporate/factories/belvidere
↑  קרייזלר נאון (1999-2004) rac.co.uk/drive/car-reviews/chrysler/neon/neon-1999-2004
↑  "קרייזלר נאון", שנת 2001 - מפרט auto123.com/en/new-cars/technical-specs/chrysler/neon/2001/base/le
↑  James Flammang, Ron Kowalke, Standard Catalog of American Cars 1976-1999, Krause Publications, 1999, ISBN 0-87341-755-0
↑  "קרייזלר נאון", 1991 - ברושור blog.modernperformance.com/check-out-this-1991-brochure-from-chrysler-on-the-neon-concept
| --- | --- |
בקרת זהויות :  NLI: 987007551607805171  LCCN: sh97008747
קנסורינוס

| --- | --- |
 לידה:  המאה ה־3 
 פטירה:  המאה ה־3 
 מדינה:  רומא העתיקה 
 שפות היצירה:  לטינית 
 
קנסורינוס (בלטינית: Censorinus) היה סופר ומדקדק רומאי, בן המאה השלישית לספירה.
קנסורינוס כתב ספר בשם De Accentibus שאבד, וספר נוסף בשם De Die Natali (על יום הלידה) אשר הגיע לידינו. ספר זה נכתב בשנת 238 כמתנת יום הולדת לפטרונו קווינטס קרליוס. הספר עוסק במגוון נושאים, בהם ההיסטוריה הטבעית של האדם, אסטרולוגיה, מוזיקה, טקסים דתיים, אסטרונומיה ופילוסופיה יוונית. החלק השני של הספר עוסק בכרונולוגיה ושאלות מתמטיות, ושימש חוקרים מודרניים בסידור התקופות בכרונולוגיה של העולם העתיק. המקורות הראשיים של הספר הם הסופרים וארו וסווטוניוס. ישנם חוקרים הטוענים שהספר כולו הוא גרסה של החיבור האבוד Pratum של סווטוניוס. קטעים מתוך חיבור בשם De Natali Institutione, העוסק באסטרונומיה, גאומטריה, מוזיקה ומשקל (שירה), ומודפס בדרך כלל יחד עם De Die Natali של קנסורינוס, אינם פרי עטו. חלק מכתב היד המקורי, הכולל את סופו של החיבור המקורי ואת שמו של מחבר הפרגמנט, אבדו.
על שמו של קנסורינוס נקרא מכתש קנסורינוס (אנ') על הירח.
קנסורינוס מזכיר את היהודים בחיבורו, כשהוא מבחין בין שני סוגי היריון, ומציין שהארוך יותר, בן 10 חודשים, נספר בעיקר על ידי "המספר 7, השולט בכל החיים האנושיים, כפי שסולון כותב, והיהודים פועלים לפי זה בחלוקה הכללית שלהם את הימים וכך גם נראה שמציינים הספרים האטרוסקים העוסקים בטקסים דתיים".
הערות שוליים

↑  מנחם שטרן – Menahem Stern, Greek and Latin Authors on Jews and Judaism, Jerusalem, 1980, Vol. II: CXXVI. Macrobius, p. 415, no. 447, De Die Natali, 11:6
| --- | --- |
בקרת זהויות :  NLI: 987007259418905171  PLWABN: 9810563847705606  BIBSYS: 90086673  BNE: XX1257603  BnF: cb11885953m (data)  CANTIC: a10871627  CiNii: DA00879390  GND: 118667661  ISNI: 0000 0003 8552 2926  LCCN: n85215659  NKC: ola2002153981  NLG: 92144  NSK: 000118097  NTA: 069723540  RERO: 02-A003086751  SELIBR: 305148  SUDOC: 026652056  VcBA: 495/24155  VIAF: 195718548   WorldCat (עם VIAF): 195718548 
ערך זה הוא קצרמרבנושא אישים. אתם מוזמנים לתרום לוויקיפדיה ו.
רוזמרי וייז

| --- | --- |
אין תמונה חופשית
 לידה:  26 בינואר 1957 (בת 67) סקוטלנד דנדי, סקוטלנד
 ענף מדעי:  אסטרופיזיקה
 מקום לימודים:  אוניברסיטת קווין מרי בלונדון  אוניברסיטת קיימברידג'  אוניברסיטת פרינסטון  אוניברסיטת ברקלי
 מוסדות:  אוניברסיטת ג'ונס הופקינס 
 תלמידי דוקטורט:  אנט פרגוסון 
 פרסים והוקרה:  פרס אנני ג'אמפ קאנון (1986)  עמיתה באגודה האמריקאית לקידום המדע (2016)  Brouwer Award (2016) 
 
רוזמרי פ. ג. וייז (באנגלית: Rosemary F. G. Wyse; נולדה ב-26 בינואר 1957) היא פרופסורית סקוטית העוסקת באסטרופיזיקה אשר מחקריה קידמו רבות את תפיסת האדם של המבנה, הדינמיקה והיווצרות שביל החלב.
וייז זכתה בשנת 1986 בפרס אנני ג'אמפ קאנון לאסטרונומיה המוענק לחוקרות בעלות פוסט דוקטורט (PhD) על מחקר יוצא דופן והבטחה לעתיד.
קורות חיים

וייז נולדה בשנת 1957 בעיר דנדי שבסקוטלנד. בילדותה התעניינה מאוד בפיזיקה, בין היתר עקב אהבתה הרבה למדע בדיוני. את השכלתה התיכונית והיסודית רכשה באחד מבתי הספר המקומיים באזור עיר הולדתה.
בשנת 1974 התחילה את לימודיה לתואר הראשון בפיזיקה ואסטרונומיה באוניברסיטת קווין מארי שבלונדון. בתחילה, התקשתה בלימודים אך לבסוף, עם סיום התואר, הייתה וייז לסטודנטית מצטיינת. עם סיום לימודי התואר הראשון, בשנת 1978, המשיכה ללימודי הדוקטורט במכון לאסטרונומיה באוניברסיטת קיימברידג'. בשנה האחרונה ללימודיה, קיבלה את מענק אמיליה ארהארט המוענק לנשים העושות דוקטורט בתחום מדעי החלל. הדוקטורט של וייז עסק בתחום היווצרות הגלקסיות והתפתחותן. לאחר סיום הדוקטורט ב־1982, וייז קיבלה את מלגת לינדמן בת השנה אשר איפשרה לה ללמוד ולחקור בארצות הברית. בעזרת מלגה זו למדה וייז באוניברסיטת פרינסטון ולאחריה באוניברסיטת ברקלי, שם הייתה כמעט חמש שנים (1983–1988). לאחר מכן, הצטרפה לפקולטה לפיזיקה ואסטרונומיה באוניברסיטת ג'ון הופקינס, בה היא עובדת גם כיום כפרופסורית. את תואר זה קיבלה וייז בשנת 1993.
בשנת 2018, מעל 40 שנה לאחרי שסיימה את לימודיה באוניברסיטת קווין מארי, קיבלה וייז את התואר דוקטור לשם כבוד מהאוניברסיטה.
מחקר

עבודתה התאורטית והמעשית של רוזמרי וייז סייעה רבות בקידום הבנת הדינמיקה, המבנה והיסטוריית ההיווצרות של שביל החלב. פרופסור וייז הובילה ותמכה במספר גישות חדשות בעולם האסטרופיזיקה. גישה אחת בה תמכה מתבססת על העובדה שתוחלת החיים של כוכבים בעלי מסה נמוכה היא כאורך הזמן שלוקח ליקום להתרחב ולהגיע לגודלו הנוכחי. כתוצאה מכך, הכוכבים מהווים מעין מאובנים אשר בעזרתם ניתן ללמוד על התנאים שהתקיימו בתחילת דרכן של הגלקסיות ובכך להשלים מחקרים על גלקסיות בעלות High Redshift. גלקסיות אלו רחוקות מאוד ממערכת השמש ועל כן, הגלקסיה הגלויה לצופה מכדור הארץ היא מראה הגלקסיה בעברה הרחוק. על ידי צפייה בגלקסיות אלו ניתן ללמוד כיצד נראו גלקסיות כדוגמת שלנו בעבר.
בנוסף, קידמה וייז מחקר של אזור רחב של כוכבים בגלקסיית שביל החלב בעזרת ספקטרוסקופיה. בין השאר, בעזרת שיטת RAVE survey המאפשרת למדוד מהירויות רדיאליות של כוכבים ותכונות אטמוספיריות נוספות (Atmospheric properties). יתרה מזאת, טכנולוגיה זו מסייעת להבנת היצירה וההתפתחות של הגלקסיות. הטכנולוגיה מאפשרת ללמוד על ההיסטוריה הכימית והדינמית של שביל החלב.
וייז פיתחה את המודל הראשון שתיאר את ההיווצרות של Thick disk המהווה חלק ממבנה גלקסיות הדיסק כתוצאה טבעית בתהליך הדינמי של היווצרותן. יתר על כן, היא זיהתה את חשיבות התכונות של Galactic Thick Disk בתהליך ההתפתחות המוקדמת של שביל החלב.
וייז תרמה רבות למחקר על Dwarf Spheroidal Galaxies בהן החומר האפל הוא הדומיננטי. היא טענה כי: " If we could understand what dark matter is, then that’s a huge leap forward in our.understanding of the universe” כלומר, היא מאמינה כי הבנת החומר האפל יהווה צעד גדול בהבנת היקום.
פרופסור רוזמרי וייז פרסמה מעל 200 מאמרים.
פרסים וחברויות בארגונים

פרס אנני ג'אמפ קאנון לאסטרונומיה (Annie Jump Cannon Award in Astronomy) - 1986.
פרס בראואר לאסטרונומיה דינמית (Brouwer Award) - 2016.
פרופסור בלאו – (blaauw professor ) – 2016.
רוזמרי וייז חברה ב-American Astronomical Society, Royal Astronomical Society, International Astronomical Union, ו American Physical Society. היא הייתה האישה הראשונה שכיהנה כנשיאה של מרכז אספן לפיזיקה. וייז הוזמנה להרצאות רבות בכל רחבי העולם ואף הייתה חלק מגוף המדענים שעבדו יחד עם העורכים הבכירים של כתב העת Science Magazine בשנת 2012.
הערות שוליים

1 2 3 4 5  Women's History Month - Professor Rosemary Wyse, www.qmul.ac.uk, ראיון עם פרופסור רוזמרי וויס לכבוד חודש ההיסטוריה של נשים. פורסם באתר של אוניברסיטת קווין מארי. (באנגלית)
1 2  Annie Jump Cannon Award in Astronomy | American Astronomical Society, aas.org, פרס אנני ג'אמפ לאסטרונומיה – רשימת זוכות והסבר על הפרס. פורסם באתר האגודה האמריקנית לאסטרונומיה.
↑  Amelia Earhart Fellowship, www.zonta.org, הסבר על מענק אמיליה ארהארט. פורסם באתר Zonta international שהוא ארגון שמטרתו לקדם נשים.
↑  Rosemary F.G. Wyse | Henry A. Rowland Department of Physics & Astronomy | Johns Hopkins University, web.archive.org, ביוגרפיה קצרה של פרופסור רוזמרי רייס. פורסם באתר של אוניברסיטת ג'ון הופקינס., ‏2015-06-12
1 2 3 4 5 6  Brouwer Award for Dynamical Astronomy Goes to Rosemary Wyse American Astronomical Society, aas.org, פרס בראואר, כולל הסבר קצר על מחקרה של רוזמרי רייס. פורסם באתר האגודה האמריקנית לאסטרונומיה.
↑  Hubble Time - an overview | ScienceDirect Topics, www.sciencedirect.com, הסבר על Hubble time. פורסם באתר ScienceDirect.
↑  RAVE Survey, www.rave-survey.org, הסבר על טכנולוגיית הRAVE Survey. פורסם באתר של RAVE.
↑  Exploring Our Galaxy’s Thick Disk, כתבה על הthick disk של גלקסיית שביל החלב. מכיל הסבר על thick disk. פורסם באתר American Astronomical Society NOVA. (באנגלית אמריקאית)
↑  What’s Out There?, Arts & Sciences Magazine, כתבה על החומר ממנו עשוי היקום, בעל אזכור של רוזמרי רייס. פורסם באתר אוניברסיטת ג'ון הופקינס (באנגלית אמריקאית)
1 2 3 4  Wayback Machine, web.archive.org, קורות חיים של רוזמרי רייס, מכיל – משרות, חינוך, פרסים והוקרה, ורשימת מאמרים והוצאות לאור. פורסם באתר של אוניברסיטת גון הופקינס., ‏2015-06-12
↑  Blaauw professors, University of Groningen, רשימה של פרופסורי בלאו. פורסם באתר אוניברסיטת חרוניגן., ‏2019-06-28 (באנגלית)
| --- | --- |
בקרת זהויות :  NLI: 987007457247905171  BIBSYS: 42262  BnF: cb13756076h (data)  CiNii: DA16677817  ISNI: 0000 0001 0981 9790  LCCN: nr94017726  RERO: 02-A017793299  SUDOC: 086108093  VIAF: 66647802   WorldCat (עם VIAF): 66647802
ראדא תעשיות אלקטרוניות

| --- | --- |

 נתונים כלליים
 סוג:  חברה ציבורית
 בורסה:  נאסד"ק (RADA)  הבורסה לניירות ערך בתל אביב (RADA) 
 סימול:  ראדא
 מייסדים:  דוד רייטנר
 תקופת הפעילות:  1970–הווה (כ־54 שנים)
 חברת אם:  לאונרדו DRS
 מיקום המטה:  נתניה, ישראל ישראל
 משרד ראשי:  מפעל ייצור - אזור התעשייה בית שאן
 ענפי תעשייה:  תעשייה ביטחונית
 מוצרים עיקריים:  מערכות מכ"ם לכוחות תמרון קרקעיים, אוויוניקה לכלי טיס צבאיים
 הכנסות:  117 מיליון דולר (2021)
 רווח תפעולי:  20.3 מיליון דולר (2021)
 רווח:  25.0 מיליון דולר (2021)
 הון עצמי:  156 מיליון דולר (2021)
 סך המאזן:  203 מיליון דולר (2021)
 יו"ר:  יוסי בן שלום
 מנכ"ל:  דב סלע
 עובדים:  200 (2019)
  
 www.rada.com
 
ראדא תעשיות אלקטרוניות בע"מ היא חברה ביטחונית-טכנולוגית גלובאלית העוסקת בפיתוח, בייצור, ומכירה של מערכות מכ"ם לכוחות תמרון קרקעיים, ואוויוניקה לכלי טיס צבאיים. ראדא היא חברה ציבורית ומניותיה נסחרות בנאסד"ק. בפברואר 2021 נרשמה החברה למסחר גם בבורסה לניירות ערך בתל אביב כמניה דואלית, ונכללה במדד תל אביב 125. ביוני 2022 התמזגה החברה עם חברת לאונרדו DRS האמריקאית.
היסטוריה > השנים הראשונות

ראדא הוקמה בשנת 1970 בחיפה על ידי דוד רייטנר, כמפעל למערכות חשמל ורכיבים אלקטרוניים. רייטנר היה מהנדס שעבד קודם בחברת אלביט, עזב את החברה, החל לייצור את המוצרים מביתו בחיפה, וסיפק אותם לחיל האוויר. בשנות ה-70, בעקבות האמברגו הצרפתי שלאחר מלחמת ששת הימים, סבל חיל האוויר הישראלי ממחסור במערכות בדיקה למטוס המיראז' 3 והנשר (שיוצר בתעשייה האווירית, על-פי התוכניות של מטוס מיראז' 5), וראדא הפכה לספקית העיקרית של ציוד זה לחיל האוויר. בשנות ה-80 התבססה פעילותה של ראדא על אספקת מכשירי בדיקה למטוסי הכפיר ועל ייצור ציוד לתחקור קרבות אוויר. בשנת 1977 הורשע רייטנר במתן שוחד של 1,000 דולר לפקיד במשרד הביטחון, ונידון לשלושה חודשים מאסר על תנאי.
בתחילת 1980, עבר המפעל לבית שאן בעידוד הממשלה, כדי לספק מקורות תעסוקה, לאחר שמפעל כיתן בעיירה נסגר. עקב עלות המעבר המפעל נקלע לקשיים, והוא נרכש על ידי קבוצת משקיעים בראשות איש העסקים אברהם רינות, מבעלי חברת הביטוח האררט. בסוף אותה שנה מונה חיים ניסנזון למנכ"ל החברה. ב-1985, לאחר שהוכרז שהחברה תהיה שותפה בפרויקט הלביא, היא הנפיקה את מניותיה בבורסת הנאסד"ק בניו יורק.
היסטוריה > בשנות ה-90

בשנת 1990 השקיעה ראדא בחברת קלסטרום תעשיות (Kellstrom Industries), שהקים טייס חיל האוויר לשעבר זיו נדיבי בפלורידה. החברה עסקה באספקת ציוד אווירונאוטי, מנועים וחלקי מנועים של מטוסי סילון, ובליסינג או במכירה מחדש של מטוסי נוסעים, מנועים וחלקי מנועים. בנוסף הייתה לחברה שותפות אסטרטגית עם משרד הביטחון לשיווק חלקי חילוף תעופתיים מעודפי חיל האוויר. לאחר ההשקעה בקלסטרום היא הפכה לחברה-בת של ראדא, ונדיבי הפך לסגן נשיא ראדא. בשנת 1995 נמכרה קלסטרום לחברת השקעות, תמורת כ-9 מיליון דולר. אחר כך הפכה לחברה ציבורית ולבסוף נמכרה בשנת 2002.
בשנת 1993 זכתה החברה בחוזה לאספקת מערכות תחקור חדשה שפיתחה עבור מערך מטוסי ה-F-16 של חיל האוויר.
בשנת 1996 החברה נקלעה שוב לקשיים, לאחר שבעקבות ביטול פרויקט הלביא ב-1988, היא השקיעה 25 מיליון דולר בהסבה של קו מוצרי הבדיקה שלה כך שיתאים לשימוש במטוסים אזרחיים, וקבוצת משקיעים הונג-קונגית הפכה לבעלת המניות העיקרית תמורת השקעה של 4 מיליון דולר. במאי 1997 התמנה הרצל בודינגר, מפקד חיל האוויר בשנים 1992–1996, כמנהל פעילות השיווק הבינלאומית של החברה ונשיא חברת הבת בארצות הברית. ביולי 1998 החליף את חיים ניסנזון כמנכ"ל. באותה עת ניהלה החברה משא ומתן עם חברת בואינג להשקעה של 10 מיליון דולר תמורת 42% מהמניות, אך העסקה עם בואינג לא יצאה לפועל לאחר בדיקת נאותות שביצעה. עם זאת, החברות חתמו בספטמבר 1999 על הסכם שיתוף פעולה, לפיו בואינג תעניק תמיכה לשיווק ומכירות של מערכת הבדיקה האוטומטית של ראדא - CATS, ותמליץ על התקנת המערכת במטוסיה מדגם 737 ו777.
היסטוריה > במאה ה-21

בראשית המאה ה-21 עברה ראדא תהליך של ארגון מחדש שכלל סגירה של כל חברות הבת מחוץ לישראל וכניסה לפעילות בתחומים חדשים. החברה זכתה בשורה של חוזים, חלקם כספקית של מוצרים לחברות תעשייה ביטחונית אחרות המבצעות את האינטגרציה שלהם כחלק מפרויקטים שלהם, דוגמת, רפא"ל, התעשייה האווירית, וחברת Smiths Aerospace האמריקנית (אנ') עובר מטוסי ה-F-16 של חיל האוויר הישראלי ושל פורטוגל, צ'ילה, הולנד ועומאן.
תחומי הפעילות החדשים שאליהם נכנסה ראדא כללו: מערכות ניווט, מכ"ם ומערכות אוויוניקה (למטוסים ובהמשך גם למל"טים).
בינואר 2003, זכתה ראדא בחוזה לאספקת מערכות תחקור עבור מערך מטוסי האימון של חיל האוויר הישראלי - הסקייהוק. מערכת התחקור מציגה לחניך את ביצועיו באוויר בווידאו ובגרפיקה תלת־ממדית. בינואר 2004, הפך הפרויקט לתוכנית השבחה אוויונית מלאה, בהובלת ראדא, הכוללת תכנון והתקנת מערכת ניווט לוויינית, מערכת תצוגה עילית, מחשב ניהול ובקרת חימוש. בפברואר 2005, רכשה את חברת וקטופ תמורת רבע מיליון דולר. חברת וקטופ הוקמה בשנת 1994, על ידי רן כרמלי, זוכה פרס ביטחון ישראל, נשיא החברה היה עמר בר-לב, מפקד סיירת מטכ"ל לשעבר. וקטופ פיתחה מצלמה המתוקנות בקסדות הטייסים לצילום התצוגה העילית.
בינואר 2007, שיתפה ראדא פעולה עם החברה האמריקאית נורת'רופ גרומן במכרז למערכת להגנה מפני רקטות לטווח קצר ובינוני. ראדא חתמה על הסכם לשיתוף בבנייה ובהתקנה בישראל של מערכת הלייזר נגד רקטות סקיי גארד Skyguard (אנ'), שהייתה בפיתוח על בסיס פרויקט הנאוטילוס. אך שר הביטחון עמיר פרץ החליט כי חברת רפא"ל תפתח את המערכת, עם הפתרון שלה "כיפת ברזל". באותה שנה החלה לשתף פעולה עם רפא"ל בפיתוח המכ"ם לפרויקט "מעיל רוח" שנועד לספק הגנה לטנקי המרכבה. אך לאחר כשנה וחצי של עבודה, רפאל בחרה במכ"ם של חברת אלתא. במקום זאת החלה לשתף פעולה עם תע"ש בפרויקט המקביל שלה, "חץ דורבן", אך גם הוא בוטל. את שנת 2010 סיימה עם מכירות שיא של 27 מיליון דולר, לאחר שזכתה להיות חלק מפרויקט השבחה רחב היקף למטוסי קרב שביצעה יצרנית המטוסים אמבראר בדרום אמריקה.
בשנת 2015 נקלעה ראדא שוב לקשיים, לאחר שהשוק המסורתי שלה, מערכות אוויוניקה למטוסים החל לדעוך, והיא סיימה את השנה עם ירידה במכירות, הפסד של 6.4 מיליון דולר, ושווי שוק שהצטמק ל כ-6 מיליון דולר בלבד. חברת השקעות הפרטית DBSI של אנשי העסקים יוסי בן-שלום וברק דותן נכנסה להשקעה בראדא.
היסטוריה > כניסה לתחום מערכות המכ"ם

החל משנת 2016 מתמקדת החברה בפיתוח ומכירה של מכ"מים מבוססי תוכנה, ניידים וקומפקטיים שמותקנים על כלי רכב קרביים ומשמשים לגילוי ומעקב אחר טילי נ"ט, כטב"מים, רחפנים, מטוסים, פגזי מרגמה, טילים וארטילריה קצרת טווח. השימושים של מכ"מים אלה הם עבור מערכות הגנה אקטיבית (APS) לכלי רכב קרביים, פתרונות הגנה אווירית לטווח קצר (SHORAD) לתמרונים כולל (Counter-UAS) ומערוכת נגד טילים / ארטילריה / פגזים (C-RAM). בנובמבר 2016 מונה דב סלע, מנהל הפיתוח העסקי שלה, למנכ"ל החברה.
בשנת 2017, החברה סיפקה מעל למאה מערכות מכ"ם לחיל הנחתים של ארצות הברית, וצבא ארצות הברית, ורווחי החברה הוכפלו. בשנת 2018, המכ"מים שולבו במערכת ההגנה נגד רחפנים של הצבא הבריטי לשיפור יכולת ה-C-UAS שלו; בחבילת הציוד Leonardo DRS (MEP) לשדרוג יכולות התמרון המגן האווירי לטווח קצר של צבא ארצות הברית (IM-SHORAD); למערכת הלחימה ברחפנים של משרד ההגנה האמריקאי כנגד איומים אוויריים לא מאוישים (UAS); ולמערכת ההגנה האקטיבית של תעש מערכות, חץ דורבן, עבור חטיבת בראדלי בצבא האמריקאי. בנוסף, חברת ראדא פתחה משרדים ומפעל ייצור בג'רמנטאון, מרילנד (RADA USA), כדי לפתח את השוק המקומי של המכ"מים הטקטיים לצבא ארצות הברית. בנובמבר 2018, גייסה ראדא 12.5 מיליון דולר מפסגות בית השקעות ומהפניקס חברה לביטוח.
בשנת 2019, המכ"מים של ראדא השתתפו במגוון משימות הגנה, כולל הפלה של רחפן איראני במיצר הורמוז על ידי רכב של חיל הנחתים של ארצות הברית, שצויד במערכת גילוי והפלה לרחפנים. הדרישה הגוברת והולכת למכ"מים טקטיים, בשילוב עם העלייה במכירות של RADA USA, הובילה להכפלה של הרווחים השנתיים ושל מחיר המניה.
בשנת 2020, חברת ג'נרל דיינמיקס מערכות קרקע (GDLS) זכתה בחוזה על סך 1.2 מיליארד דולר מצבא ארצות הברית, כדי לייצר, לבחון ולספק מערכות IM-SHORAD המשלבות את המכ"ם הרב-תכליתי ההמיספרי של חברת ראדא (MHR).
ביוני 2022 הסכימו ראדא וחברת לאונרדו DRS (חברת בת של תאגיד לאונרדו האיטלקי) על מיזוג ביניהן, כך שבעלי המניות בראדא יקבלו 19.5% מהחברה הממוזגת שתיקרא "Leonardo DRS", ותיסחר במקביל בנאסד"ק ובבורסה בתל אביב.
מוצרים

aCHR (מכ"מ המיספרי קומפקטי מתקדם)
MHR (מכ"מ המיספרי רב-תכליתי)
ieMHR (מכ"מ המיספרי רב-תכליתי משודרג ומשופר)
exMHR (מכ"מ המיספרי רב-תכליתי משופר ומורחב)
DVDR & GDS (מערכת הקלטת וידאו ונתונים דיגיטליים, ומערכת עדכון קרקעית)
R-200M (מערכת ניווט אינרטית מבוססת Mems)
הנהלת ראדא > מנכ"לים

דויד רייטנר 1970–1980
חיים ניסנזון 1980–1997
הרצל בודינגר 1997–2001
אדר אזנקוט 2001–2006
הרצל בודינגר 2006–2007
צבי אלון 2007–2016
דב סלע מ-2016
הנהלת ראדא > יושבי ראש הדירקטוריון

חיים ניסנזון 1980–1997
הרצל בודינגר 1998–2016
יוסי בן שלום מ-2016
רוזמרטה

ערך זה עוסק באלה קלטית. אם התכוונתם לדמות מסדרת הארי פוטר, ראו .
| --- | --- |

פסל האלה רוזמרטה ולצידה בן זוגה מרקוריוס שהתגלה באוטון.
 תפקיד:  אלת פריון
 תרבות:  הדת הגאלית-רומית 
 בן או בת זוג:  מרקוריוס 
 
מקום גילויים של כתובות המוקדשות לרוזמרטה (באדום), לקאנטיזמרטה (בירוק) ולאטסמרטה (בכחול).
רוזמרטה (Rosmerta - מפרוטו קלטית: "הטובה" או "הגדולה" או "המספקת") היא אלת הפריון והשפע במיתולוגיה הקלטית. פולחנה היה נפוץ בגאליה (צרפת ודרום גרמניה של ימינו).
בגאליה, בעקבות המפגש עם תרבות האימפריה הרומית, נחשבה האלה לזוגתו של מרקוריוס מהמיתולוגיה הרומית.
תיאור האלה

בתבליט שהתגלה באוטן מתוארת האלה כאישה ישיבה, המחזיקה קרן שפע בשמאלה, ובימינה יושב בן זוגה - מרקוריוס האוחז בידו פאטרה(אנ'), צלחת נסך.
תגליף שהתגלה באייזנברג מציג תיאור דומה של האלה ובן זוגה, אולם בתגליף זה אוחזת האלה בימינה ארנק ומשמאלה פאטרה.
בזוג פסלים שהתגלה בפריז (האחד של מרקוריוס והשני של רוזמרטה) אוחזת האלה בידה האחת קרן שפע ובידה השנייה סל של פירות.
קרן השפע, סל הפירות, הארנק והפאטרה מסמלים שפע והצלחה כלכלית.
בפסל האלה שהתגלה בפין ד'אננסי (Fins d'Annency), אין האלה מלווה בבן זוגה. בפסל זה אוחזת האלה היישובה בידה האחת ארנק. כנפי האל מרקוריוס מחוברות לראשה של האלה (ומסמלות את בן זוגה).
מקומות פולחן

27 כתובות המוקדשות לאלה התגלו ברחבי צרפת, גרמניה ולוקסמבורג של ימינו (אזורי הפרובינקיות גאליה בלגיקה וגרמניה סופריור).
באנגליה נחשבה רוזמרטה לאלת המים ופולחנה התקיים בסמוך למעיינות חמים.
לקריאה נוספת

Justine Davis Randers-Pehrson, Barbarians and Romans: The Birth Struggle of Europe, A.D. 400-700, Taylor & Francis, 1983.
הערות שוליים

↑  אלים קלטיים
| המיתולוגיה הקלטית |
| --- | --- | --- |
| אלים כלל-אירופאיים | אוגמיוס • אווטה • אזוס • איאלונוס • אלאונוס • אליסאנוס • אנדארטה • אנקאסטה• אנקסטיומארוס • אפונה • ארטיו • ארקורה • בורוו • בלאטו-קאדרוס • בלנוס • בליסאמה • בריגנטיה • בריטניה • גראנוס • דאמונה • דיאה מטרונה • דיס פאטר • ויסוקיוס • וירוטוטיס • טאוטאטיס • טאראניס • לוגוס • ליטאוויס • לנוס • מאטרס • מאפונוס • מוגונס • נאנטוסואלטה • נמטונה • סגומו • סוקלוס • סירונה • קאמולוס • קונדאטיס • קיקולואיס • קיסוניוס • קרנונוס • רוזמרטה |  |
| אלים ייחודיים לבריטניה | אבנדינוס • איוגה  • אלייסיאגאה  • אנדרסטה • וטריס • ורביה  • לאטיס • נודנס • סאטיאדה • סנונה • סוליס • קוונטינה  • קוקידיוס • ריקאגומבדה |  |
| אלים ייחודיים לגאליה אקוויטניה | אבליו  • פאגוס |  |
| אלים ייחודיים לגאליה בלגיקה | אבנובה • איוואנטוקארוס  •  אינטאראבוס • אינקיונה • איקוולאונה  • אנקאמנה • ארדואינה • ארוורנוס • ווסגוס • וינדונוס • וראודונוס  • קסולסיגיאה  • ריטונה |  |
| אלים ייחודיים לגאליה קלטיקה | אטפומארוס • איקאוניס • בריקטה • טלו • לוקסוויוס • מוריטאסגוס • מולו • סוקונה • סמרטריוס • סקוואנה • רובור |  |
| אלים ייחודיים לגאליה נרבוננסיס | אמביסאגרוס • בוקסנוס • לרו • לרינה • נמאוסוס • קטובודואה • רודיאנוס |  |
| אלים ייחודיים לגרמאניה | אופאניה • גבריניוס • נהלניה |  |
| --- | --- |
בקרת זהויות :  GND: 1132737699  SUDOC: 236780220  VIAF: 228156563452623240790   WorldCat (עם VIAF): 228156563452623240790
רוזנאו שבהנגשטפאס

| --- | --- |
סמל רוזנאו שבהנגשטפאססמל רוזנאו שבהנגשטפאס

 מדינה:  אוסטריה אוסטריה
 מדינה:  אוסטריה עילית אוסטריה עילית
 מחוז:  קירכדורף אן דר קרמס
 שטח:  108.3 קמ"ר
 גובה:  700 מטרים
 אוכלוסייה:  ‏
  ‑ בעיירה:  663 (1 בינואר 2018)
 קואורדינטות:  47°42′49″N 14°23′46″E﻿ / ﻿47.713611111111°N 14.396111111111°E﻿ / 47.713611111111; 14.396111111111 
 אזור זמן:  UTC+1
 http://www.rosenau.ooe.gv.at/
  מפת מיקום  מפה מפורטת   (למפת אוסטריה מוגדלת) וינה זלצבורג גראץ אינסברוק לינץ קלגנפורט שווייץ לכ. גרמניה צ'כיה סלוב. איטליה סלובניה הונגריהרוזנאו שבהנגשטפאס(למפת אוסטריה רגילה) וינה זלצבורג גראץ אינסברוק לינץ קלגנפורט שווייץ ל גרמניה צ'כיה ס. איטליה סלובניה הונ.רוזנאו שבהנגשטפאס(למפת אוסטריה עילית רגילה) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרוזנאו שבהנגשטפאס(למפת אוסטריה עילית מוגדלת) לינץ ולס שטייר בראונאו באד אישל גמונדן גרמניה צ'כיה אוסטריה תחתית  שטיריה זלצבורגרוזנאו שבהנגשטפאס  he tabBackground:;tabBorder:#aaa;defaultTab:0;
 
רוזנאו שבהנגשטפאס (בבווארית: Rosenau am Hengstpaß) היא עיירה במחוז קירכדורף אן דר קרמס שבמדינת אוסטריה עילית באוסטריה.
גאוגרפיה

העיירה רוזנאו שבהנגשטפאס שוכנת באזור המנהלי טראונפירטל. כ-70% מאדמות העיירה מיוערות, ו-13% הן אדמות חקלאיות.